
ДОКЛАД
от Мирослав Митков Янчев – Кмет на Община Златоград

Относно: Годишен отчет за изпълнението на бюджета за 2019 г., отчет на сметките за средства от Европейския съюз за 2019 г. и годишен отчет за състоянието на общинския дълг за 2019 г. на Община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Изпълнението на общинския бюджет е организирано в съответствие със Закона за публичните финанси, Закона за държавния бюджет на Република България за 2019 г., Постановление № 344 на Министерски съвет от 2018 г. за изпълнението на държавния бюджет на Република България за 2019 г., писма и указания на Министерство на финансите.

Бюджетът на Община Златоград за 2019 г. е приет с Решение № Ж 892 от 30.01.2019г. на Общински съвет Златоград, в размер на 11 792 700 лв. в т.ч.:

· По приходната част

· приходи за делегирани от държавата дейности – 6 642 300 лв.

· приходи за местни дейности – 5 150 400 лв.

· По разходната част

· за делегирани от държавата дейности – 6 642 300 лв.

· за дофинансиране на делегираните от държавата дейности – 302 535 лв.

· за местни дейности – 4 847 865 лв.
Към 31.12.2019 г. уточненият план на бюджета на Община Златоград след корекции е в размер на 14 780 134 лв., в т.ч. държавните дейности – 7954 385 лв. и в местните дейности – 6 825 749 лв. Общото увеличение на бюджета е в размер на 2 987 434 лв., в т.ч. в държавни дейности – 1 312 085 лв. и в местни дейности – 1 675 349 лв.

Промените от Министерство на финансите, въз основа на които е коригиран бюджетът на общината, са както следва:
· Увеличение на Общата субсидия  /§§ 31-11/ с 204 893 лв., в т.ч.:
· 31 200 лв. – средства за закупуване на учебници, учебни комплекти и учебни помагала за децата и учениците в общинските детски градини и училищата за 2019 г.;
· 111 258 лв. – средства по НП „Оптимизация на вътрешната структура на персонала в институциите от системата на предучилищното и училищното образование”;

· 12 071 лв. – средства за постигнати резултати на директори на училища, детски градини и ЦПЛР;

· 33 803 лв. – средства по национални програми за развитие на образованието;
· 13 444 лв. – средства за възстановяване на транспортните разходи на педагогическите специалисти в институциите в системата на предучилищното и училищното образование за 2019 г.;
· 3 117 лв. – средства за подпомагане на физическото възпитание и спорта в общинските детски градини и училища.
· Намаление на Общата субсидия /§§ 31-11/ с 163 419 лв., произтичащо от промени, на база на разликата между броя на децата и учениците, по данни от националната електронна информационна система на Министерство на образованието и науката към 01.01.2019 г. и броя им, по който е определен размера на средствата за функция Образование  и функция Здравеопазване, със ЗДБРБ за 2019 г.
· Увеличение на целевите трансфери /§§ 31-18/ с 1 576 491 лв., в т.ч. 5054 лв. средства по приложение №6 към чл.17, ал.1 от ПМС №334/2018 г. допълнителен трансфер за покриване на част от транспортните разходи, извършени по сключени договори за доставка на хляб и основни хранителни продукти за 2019 г. в планински и малки селища с население до 500 жители, 241 523 лв. средства по ПМС № 96 от 25.04.2019 г. за одобряване на допълнителни разходи/трансфери от резерва по чл.1, ал.2 раздел ІІ, т.5.1 от Закона за държавния бюджет на Република България за 2019 г. за непредвидени и /или неотложни разходи за предотвратяване, овладяване и преодоляване на последиците от бедствия, 2 000 лв. средства за фактически изплатените средства за присъдена издръжка за 2019 г., 1 320 000 лв. средства по ПМС № 348 от 18.12.2019 г. за одобряване на допълнителни разходи/трансфери за 2019 г. и 7 914 лв. средства по ПМС № 284 от 15.11.2019 г. за одобряване на допълнителни разходи/трансфери от резерва по чл.1, ал.2, раздел ІІ, т.5.1 от ЗДБРБ за 2019 г. за непредвидени и/или неотложни разходи за предотвратяване, овладяване и преодоляване на последиците от бедствия. 
· Увеличение на целевите трансфери /§§ 31-28/ с 112 775 лв. – субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт и компенсации за транспорт на деца и ученици по чл.283, ал.2 от ЗПУО.
С размера на получените като трансфери средства от държавния бюджет, от други бюджети и сметки на основание чл.56, ал.2 от Закона за публични финанси е променен бюджетът за 2019 г., както следва:

· Увеличение с размера на получените трансфери от министерства и ведомства /§61-01; §61-05 и §64-01/ - общо в размер на 1 200 374 лв., в т.ч.:
· 407 951 лв. -  получени трансфери от Агенция за социално подпомагане; 
· 184 901 лв. - трансфери от МОН получени в училищата;
· 29 970 лв. - получен трансфер от Агенция „Пътна инфраструктура”;
· 114 141 лв. – получени трансфери от Областна администрация гр. Смолян в т.ч. 27 201 лв. за провеждане на избори за членове на Европейския парламент от Република България на 26.05.2019 г. и 86 940 лв. за провеждане на избори за общински съветници и кметове на 27.10.2019 г.; 
· 173 483 лв. - получени трансфери от Министерство на труда и социалната политика за програми за временна заетост;
· 286 070 лв. - получен трансфер от Предприятието за управление на дейностите по опазване на околната среда.
Във връзка с отчитане на операциите и извършването на плащанията по механизма за предоставяне на лична помощ и на основание Указание на Министерство на финансите изх.№91-00-394 от 30.12.2019 г., предоставените средства за лична помощ от Агенцията за социално подпомагане в размер на 17 703 лв. са отразени по приходен § 36-19.
Бюджетът на Община Златоград към 31.12.2019 г. е увеличен и с получените дарения от страната /§§ 45-01/ в размер на 34 716 лв.
На основание чл.125 от Закона за публичните финанси и т.16.1 и т.16. т.2 от Решение № Ж 892 от 30.01.2019 г. на Общински съвет Златоград за приемане на бюджета на Община Златоград за 2019 г., в частта на местните дейности – между утвърдените разходи в рамките на дена дейност или от една дейност в друга, без да се изменя общия размер на разходите със заповед на Кмета на Общината са извършени компенсирани промени, както следва:

· Със Заповед № 489 от 31.12.2019 г. са извършени компенсирани промени  във функция „Общи държавни дейности”, дейност „Общинска администрация” и дейност „Общински съвет”, във функция „Жилищно строителство, БКС и ООС”, дейност „Водоснабдяване и канализация”, дейност „Изграждане, ремонт и поддържане на улична мрежа”, дейност „Други дейности по ЖС, БКС и регионално развитие” и дейност „Озеленяване”, във функция „Култура, спорт, почивни дейности и религиозно дело”, дейност „Спортни бази за спорт за всички” и във функция „Икономически дейности и услуги”, дейност „Други дейности по туризма”.

ИЗПЪЛНЕНИЕ НА ПРИХОДИТЕ 
В Приложение № 1 се съдържа информация по пълна бюджетна класификация за планираните и постъпилите приходи в бюджета на Община Златоград към 31.12.2019 г.


Изпълнението на приходната част на бюджета на Община Златоград за 2019 г. е в размер на 11 386 900 лв., включващи наличните средства, отразени в отчета с отрицателен знак в размер на 3 489 887 лв. 

І. Собствени приходи

Изпълнението на собствените приходи на Община Златоград към 31.12.2019 г. е в размер на 1 630 911 лв., което представлява изпълнение от 81,70 % на разчетите за годината.
Данъчни приходи
Постъпленията от данъци по бюджета за 2019 г. са в размер на 589 449 лв., което представлява изпълнение от 101,61 % на разчетите за годината. Съпоставими със същия период на 2018 г., данъчните приходи нарастват с 18 % или с 91 279 лв.
Данъкът с най-голям относителен дял в имуществените данъци е Данъкът върху превозните средства – 61 %. Приходите от данък върху превозните средства към 31.12.2019 г. са в размер на 360 715 лв., или 103,6 % от разчета за годината. Спрямо същия период на 2018 г.  приходите от данък върху превозните средства нарастват с 79 099 лв. 
Постъпленията от Данък върху недвижими имоти са в размер на 93 726 лв., или 96 % от разчета за годината и с 2 329 лв. повече спрямо същия период на 2018 г.
Приходите от Данък при придобиване на имущество по дарения и възмезден начин са в размер на 84 138 лв., което представлява 104 % от предвидените за годината. Приходите от данъка при придобиване на имуществото по дарения и възмезден начин бележат увеличение от 11 %  спрямо 2018 г. 

Постъпленията от Туристическия данък са в размер на 16 189 лв., което представлява 95 %  от годишния разчет. Спрямо 2018 г. приходите от туристически данък нарастват с 2 891 лв.

От Патентен данък за 2019 г. са постъпили 32 101 лв., което представлява 99,7 % от разчета за годината. 
От Данъка върху таксиметров превоз на пътници са постъпили 2 500 лв., или 104% спрямо планираните за годината.

Структура на данъчните приходи за 2019 г.

Неданъчни приходи

Постъпленията от неданъчни приходи по бюджета на Община Златоград за 2019 г. възлизат на 1 041 462 лв., или 73,5 %  от разчета за годината. Спрямо 2018 г. неданъчните приходи намаляват с 35 330 лв. Неданъчните приходи представляват 9,15 % от бюджета за 2019 г. и имат относителен дял от 64 % от собствените приходи за 2019 г.

В неданъчните приходи се включват приходите от общински такси, приходи и доходи от собственост, глоби, санкции, наказателни лихви, приходи от концесии,  помощи и дарения и други неданъчни приходи.
За 2019 г. в общинския бюджет са постъпили 722 375 лв. от общински такси. Най-голям дял в общинските такси заемат приходите от  таксата за битови отпадъци, като за отчетния период са постъпили  514 506 лв., или 97,97 % от годишния разчет. Приходите от такса битови отпадъци бележат ръст от 4,5 % спрямо 2018 г.

Постъпленията от такса за ползване на детска градина за 2019 г. са в размер на 84 936 лв., или 84,2 % от годишния разчет и със 9 934 лв. по-малко спрямо 2018 г. За ползване на детски ясли са събрани такси в размер на 19 985 лв. при план 19 327 лв. Спрямо 2018 г. постъпленията от такса от детски ясли са по-малко с 1 755 лв.
Постъпленията от такса за технически услуги за 2019 г.са в размер на 32 711 лв., или 121,1 % от годишния разчет  и със 3 336 лв. повече спрямо 2018 г.

Постъпленията от такса за административни услуги са в размер на 25 185 лв., което представлява 86,8 % от разчета за годината и с 3 692 лв. по-малко спрямо 2018 г.

Постъпленията от такса за ползване на пазари, панаири, тържища, тротоари и други са в размер на 30 196 лв. или  105 %  от разчета за годината и с 3 780 лв. повече спрямо 2018 г.

Такса за притежаване на куче – при план 310 лв. са постъпили 180 лв., с 130 лв. по-малко спрямо 2018 г.

Други общински такси – постъпленията от други общински такси за 2019 г. са в размер на 12 476 лв., което представлява 124,8% от годишния разчет и с 4 288 лв. повече спрямо 2018 г. По този параграф постъпват такси за категоризация, за разрешения за провеждане на мероприятия, за утвърждаване и удължаване на работно време,  и други.
Постъпленията от приходи и доходи от собственост за 2019 г. са в размер на  106 241 лв., или 92,5 % от разчета за годината. Съпоставими с данните за 2018 г. приходите и доходите от собственост нарастват с 9,3%. Тук се отчитат приходите от наеми на имущество, от които за 2019 г. са постъпили 62 701 лв., което представлява 89 % от разчета за годината и с 2 711 лв. повече спрямо 2018 г. От наеми на земя при разчет 9 890 лв. са постъпили 7 034 лв., или 89 % изпълнение на годишния разчет и с 1 662 лв. повече спрямо 2018 г. Приходите от лихви по текущи банкови сметки за 2019 г. са в размер на 4 686 лв., с 1 462 лв. повече спрямо 2018 г.
Постъпленията от Продажба на нефинансови активи (§40-00) за 2019 г. са в размер на 44 271лв. при план 354 668 лв. или 12,5 % изпълнение. Спрямо същия период на 2018 г. постъпленията от продажба на нефинансови активи са с 52 330 лв. по-малко.

Приходите от концесия са в размер на 111 314 лв. при план 120 960 лв. или 92 % изпълнение. Спрямо  2018 г. приходите от концессии бележат намаление с 9 647 лв.
От Глоби, санкции и наказателни лихви  са постъпили 29 037 лв., или 73 % от предвидените в бюджета, в т.ч. наказателни лихви върху данъци – 19 870 лв. Наблюдава се намаление на постъпленията спрямо същия период на 2018 г. от 2 621 лв.

За 2019 г. в общинския бюджет са постъпили Други неданъчни приходи в размер на 30 055 лв. или 72,6 % от предвидените за годината. 
Постъпилите дарения от страната през 2019 г. са в размер на 33 720 лв. с 3 004 лв. по-малко спрямо същия период на 2018 г.
Внесените ДДС и други данъци върху продажбите за 2019 г. са общо в размер на 36 547 лв.
Структура на неданъчните приходи по бюджета за 2019 г.

ІІ. Бюджетни взаимоотношения
Трансфери между бюджета на бюджетната организация и централния бюджет (§31-00) – усвоените трансфери през 2019 г. от централния бюджет са общо в размер на 9 053 000 лв., в т.ч.:

· Обща субсидия и други трансфери за държавни дейности от ЦБ (§31-11) – 5 896 235 лв.

· Обща изравнителна субсидия и други трансфери за местни дейности от ЦБ (§ 31-12) – 1 070 100 лв.

· Получени целеви субсидии за капиталови разходи (§31-13) – 397 400 лв.

· Получени целеви трансфери от ЦБ (§31-18) – 1 576 490 лв.

· Получени целеви трансфери от ЦБ (§31-28) – 112 775 лв.

Трансфери между бюджети (§ 61-00)  - получените трансфери към 31.12.2019 г. отразени със знак (+) са общо в размер на 1 382 000 лв., предоставените трансфери от Община Златоград, отразени със знак (-) са общо в размер на 202 197 лв.:

По параграф 61-01 „Получени трансфери” са отчетени получените през 2019 г. трансфери общо в размер на 1 382 000 лв. в т.ч. 407 951 лв. от Агенция за социално подпомагане предоставени на социалната услуга „Личен асистент” и „Лична помощ”, 184 901 лв. трансфери от МОН, предоставени на училищата, 29 970 лв. трансфер от Агенция „Пътна инфраструктура”, 114 141 лв. от областна администрация Смолян за провеждане на избори, 3 858 лв. получен трансфер от Министерство на културата за реализация на проект „Делюви празници в Златоград”. По параграф 61-01 със знак (+) са отразени и получените средства от ДФ „Земеделие”, представляващи плащания за финансиране на разходите за данък  върху добавената стойност (ДДС) по одобрени проекти по Програма за развитие на селските райони, в размер на 641 582 лв., като същата сума се посочва със знак (-) по параграф 62-02,съгласно указания на МФ дадени с ДДС № 7 от 29.06.2015 г. 
По параграф 61-05 „ Трансфери от МТСП по програми за осигуряване на заетост” са отразени получените трансфери от Министерство на труда и социалната политика по програми за осигуряване на заетост в размер на 173 483 лв.

По параграф 61-02 „Предоставени трансфери” със знак (-) са отразени предоставените средства от Община Златоград на други бюджети общо в размер на 202 197 лв. в т.ч. 132 289 лв. предоставени на Община Мадан на основание чл.60 и чл.64 от ЗУО, и 69 908 лв. предоставени на Министерство на труда и социалната политика, представляващи собствено участие за реализиране на одобрен проект по програма „Красива България”. 
По параграф 62-02 „Предоставен трансфер” (-) са отразени със знак (-) средства в размер 808 912 лв., в т.ч. 44 048 лв. представляващи възстановени средства на Министерство на енергетиката, във връзка с наложена финансова корекция по договор за БФП № BG04-02-03-020-015, и 123 282 лв. невъзстановени средства от управляващия орган, в резултат на финансови корекции по проекти, както и 641 582 лв., представляващи предоставения трансфер от ДФ „Земеделие”.
По параграф 64-01 „Трансфери от/за държавни предприятия, включени в консолидираната фискална програма” – са отразени получените през 2019 г. средства от ПУДООС за реализация на обект „Доизграждане, реконструкция и рехабилитация на водоснабдителна и канализационна мрежа в гр. Златоград – подобект 2 „Главен колектор І-А”,  в размер на 286 070 лв.
ІІІ. Временни безлихвени заеми
По параграф 76-00 „Временни безлихвени заеми между бюджети и сметки за средства от ЕС” са отразени със знак (+) възстановените заеми, предоставени за финансиране на одобрени разходи по проекти в размер на 663 522 лв., със знак (-) са отразени предоставените заеми през 2019 г. на извънбюджетната сметка за реализиране на проекти в размер на 848 701 лв. или салдото към 31.12.2019 г. възлиза на  - 185 179 лв.
По параграф 78-00 „Временни безлихвени заеми от/за държавни предприятия и други сметки, включени в консолидираната фискална програма” са отразени извършените погашения по главницата на безлихвения заем от ПУДООС, в размер на 43 216 лв. Към 31.12.2019 г. заема е погасен. 

ІV. Операции с финансови активи и пасиви 

По параграф 83-00 „Заеми от банки и други лица в страната” към 31.12.2019 г. са отразени със знак (-) извършените погашенията по главниците по договори за кредит от „Интернешънъл Асет Банк” АД в размер на 160 800 лв. и от „Фонд за органите на местно самоуправление в България - ФЛАГ” ЕАД в размер на 354 050 лв. Със знак (+) са отразени получените средства, по сключени договори за кредит с  „ФЛАГ” ЕАД, в размер на 528 775 лв. за финансиране на допустими разходи за изпълнение на  одобрени проекти.
Наличност в края на периода

Наличността в лева в края на периода  е в размер на 2 963 455 лв., в т.ч. наличност в лева за държавни дейности – 1 040 894 лв. ( в т.ч. 530 242 лв. наличност на училища и детски градини), и наличност в лева за местни дейности – 1 922 561 лв. Наличните средства в местни дейности са предимно с целеви характер. 
Наличността в левова равностойност по валутни сметки е в размер на 535 432 лв.

ИЗПЪЛНЕНИЕ НА РАЗХОДИТЕ 
В приложения № 2 и № 3 се съдържа информация по пълна бюджетна класификация за изпълнението на разходната част на бюджета за 2019 г. по функции, дейности и параграфи. 
За 2019 г. общо разходите по бюджета са в размер на 11 386 900 лв., или 77 % изпълнение спрямо уточнения план. За делегираните от държавата дейности са отчетени разходи в размер на 6 961 491 лв., за държавни дейности дофинансирани с общински приходи са отчетени разходи в размер на 278 829 лв. Разходите за местни дейности са в размер на 4 146 575 лв.

1. Изпълнение на разходите за делегирани от държавата дейности (ДД):
Общият обем на отчетените разходи за държавни дейности е 6 961 496 лв., при уточнен годишен план от 7 954 385 лв. или 87,5 % изпълнение.
1.1. Изпълнение на разходите по икономически елементи за 2019 г. :
Разходи за персонал
Разходите за персонал в държавни дейности (заплати и възнаграждения, други възнаграждения и плащания за персонала и осигурителни вноски) са в общ размер на 5 668 572 лв. Разходите за персонал в държавни дейности представляват 81 % от общо изразходваните средства за държавни дейности.

Издръжка

Разходите за издръжка в делегираните дейности са в размер на 671 967 лв., или 9,7% от общите разходи за ДД. С най-голям дял са разходите за  вода, горива и ел.енергия – 26 %.,  за текущ ремонт – 19 %, за външни услуги – 19 %, за материали – 18 %.
Разходите за стипендии за 2019 г. са в размер на 30 184 лв.
Помощи и обезщетения за домакинствата

Изплатените средства за присъдени издръжки са в размер на 2 000 лв.

Субсидии

Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт за 2019 г. са в размер на 69 126 лв.
Преведените субсидии на читалищата през 2019 г. са в размер на 151 840 лв.
Капиталови разходи

Капиталовите разходи в делегираните от държавата дейности за 2019 г. възлизат на 356 068 лв., които представляват 5 % от общо разходите за държавни дейности. В делегираните от държавата дейности са отчетени капиталови разходи, финансирани със средства, предоставени въз основа на постановления на Министерски съвет по предложение на Междуведомствената комисия за възстановяване и подпомагане към Министерския съвет, общо в  размер на 328 440 лв., както и капиталовите разходи извършени от второстепенни разпоредители с бюджет, чийто размер за 2019 г. е 27 628 лв.
1.2. Изпълнение на разходите в делегираните от държавата дейности по функции, е както следва:
	ФУНКЦИИ ПО БЮДЖЕТА


	План 
2019 г.
	Отчет 
31.12.2019 г.
	Отчет 
31.12.2018 г.
	Процентно
изпълнение 
на плана

	Общи държавни служби
	794 141
	794 141
	597 120
	100,00%

	Отбрана и сигурност
	715 112
	433 050
	97 553
	60,56%

	Образование
	4 687 649
	4 204 084
	3 707 356
	89,68%

	Здравеопазване
	383 525
	301 320
	276 684
	78,57%

	Соц.осигуряване, подпомагане и грижи
	1 190 579
	1 046 882
	1 015 119
	87,93%

	Култура, спорт, почивни дейности и религиозно дело
	157 775
	156 416
	142 320
	99,14%

	Икономически дейности и услуги
	25 604
	25 603
	17 663
	100,00%

	Всичко разходи
	7 954 385
	6 961 496
	5 853 815
	87,52%


2 Изпълнение на разходите за местни дейности (МД):
Общият обем на отчетените разходи за местни дейности е 4 146 575 лв., при годишен план 6 521 334 лв. или 64 %.
2.1. Изпълнение на разходите по икономически елементи за 2019 г. :
Разходи за персонал
Разходите за персонал в местни дейности (заплати и възнаграждения, други възнаграждения и плащания за персонала и осигурителни вноски) са в общ размер на 475 648 лв. Разходите за персонал в местни дейности представляват 11,5 % от общо изразходваните средства за местни дейности. 
Издръжка

Разходите за издръжка в местни дейности са в размер на 1 215 673 лв., и заемат 29 % от общо извършените разходи за МД. Най - голям дял в издръжката на местни дейности заемат разходите за външни услуги – 44 % от общия обем разходи за издръжка, за вода, горива и ел.енергия –27 % от общия обем разходи за издръжка , за материали – 12 % от разходите за издръжка в местни дейности, за храна – 10 % от общия обем разходи за веществена издръжка за местни дейности.
Разходите за членски внос и участия в нетърговски организации за 2019 г. са в размер на 3 029 лв.
Помощи и обезщетения за домакинствата

Изплатените обезщетения и помощи по решения на Общинския съвет са в размер на 17 950 лв., в т.ч. 8 000 лв. за финансово подпомагане на процедури „Ин витро” на 4 семейства.
Субсидии: 

Предоставените субсидии от бюджета на общината през 2019 г. са както следва:

· на спортни клубове в размер на 7 300 лв.

· на пенсионерски клубове и организации с нестопанска цел в размер на 4 500 лв.
· на МБАЛ „Проф.д-р Асен Шопов” ЕООД гр.Златоград от бюджета на Община Златоград през 2019 г. е предоставена субсидия за осъществяване на болнична помощ в размер на  12 000 лв. 
През 2019 г. по одобрено проектно предложение на Община Златоград по Проект „Красива България” е извършена подмяна на дограма и ремонтни работи на сграда МБАЛ „Проф.д-р Асен Шопов” на стойност 123 274,48 лв., в.т.ч. 69 908 лв. съфинансиране от Община Златоград. 
Разходи за лихви по заеми

Извършените разходи за лихви, такси и комисионни по общинския дълг за отчетния период са общо в размер на 45 469 лв., в т.ч. 41 096 лв. платени лихви и 4 373 лв. такси.

Капиталови разходи

Капиталовите разходи в местни дейности за 2019 г. възлизат на 2 328 998 лв. или 56 на сто от общо разходите за МД. През 2019 г. в отчетените капиталови разходи най-висок относителен дял  - 64% заемат разходите за основен ремонт на дълготрайни активи, в структурата на които преобладават разходите за основен ремонт на базисната инфраструктура – пътна, техническа, социална. Съществени по размер са и разходите за придобиване на ДМА – 35%, включващи разходи, свързани с изграждането и реконструкция на базисната инфраструктура.
2.2. Изпълнение на разходите в местни дейности по функции, е както следва:
	ФУНКЦИИ ПО БЮДЖЕТА


	План 
2019 г.


	Отчет 
31.12.2019 г.


	Отчет 
31.12.2018 г.


	Процентно
изпълнение 
на плана

	Общи държавни служби
	464 235
	445 999
	402 487
	96,07%

	Отбрана и сигурност
	12 254
	5 184
	4 991
	42,30%

	Образование
	223 103
	178 081
	168 711
	79,82%

	Здравеопазване
	152 722
	75 087
	73 417
	49,17%

	Соц.осигуряване, подпомагане и грижи
	15 700
	4 554
	4 582
	29,01%

	Жил.стр.,благоустр.,комун. ст-во и опазв.на ок.среда
	4 725 769
	2 792 549
	1 880 950
	59,09%

	Култура, спорт, почивни дейности и религиозно дело
	415 338
	232 358
	626 633
	55,94%

	Икономически дейности и услуги
	459 483
	367 294
	349 793
	79,94%

	Разходи некласифиц. в другите функции
	52 730
	45 469
	65 543
	86,23%

	Всичко разходи
	6 521 334
	4 146 575
	3 577 107
	63,58%


3. Изпълнение на разходите, дофинансирани с местни приходи

Общият обем на разходите за държавни дейности, дофинансирани с местни приходи е 278 829 лв. при годишен план 304 415 лв. или 91,60 % изпълнение. 
3.1. Изпълнение на разходите за държавни дейности, дофинансирани с местни приходи по икономически елементи за 2019 г. :

Разходите за персонал в местни дейности (заплати и възнаграждения, други възнаграждения и плащания за персонала и осигурителни вноски) са в общ размер на 270 082 лв. Разходите за персонал в дофинансираните дейности представляват 97 % от общо изразходваните средства за държавни дейности, дофинансирани с местни приходи.
Разходите за издръжка, дофинансирани с местни приходи са в размер на 8 747 лв. или 3 % от общо изразходваните средства за държавни дейности, дофинансирани с местни приходи.
3.2. Изпълнението разходите, дофинансирани с местни приходи по функции, е както следва:
	ФУНКЦИИ ПО БЮДЖЕТА


	План 
2019 г.


	Отчет 
31.12.2019 г.


	Отчет 
31.12.2018 г.


	Процентно
изпълнение 
на плана

	Общи държавни служби
	265 620
	247 379
	217 097
	93,13%

	Образование
	38 795
	31 450
	33 325
	81,07%

	Всичко разходи
	304 415
	278 829
	257 396
	91,60%


ОТЧЕТ ЗА ИЗПЪЛНЕНИЕ НА СМЕТКИТЕ ОТ ЕВРОПЕЙСКИЯ СЪЮЗ

Отчета за изпълнението на сметките за средства от Европейския съюз за 2019 г. е показан в приложение № 4. В приложението са посочени отчетните данни по агрегирани показатели за изпълняваните през 2019 г. проекти от Община Златоград, общо за сметките за средства от Европейския съюз, така и по отделните оперативни програми.

ГОДИШЕН ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ  ЗА 2019 г. И НА ДЪЛГА НА ЛИЦАТА ПО ЧЛ.8А ОТ ЗАКОНА ЗА ОБЩИНСКИЯ ДЪЛГ

На основание чл.9, ал.1 и ал.2 от Закона за общинския дълг, Кмета на общината изготвя годишен отчет за състоянието на общинския дълг и дълга на лицата по чл.8а и го внася в общински съвет като неразделна част от отчета за изпълнението на общинския бюджет. 

В изпълнение на това задължение, представям на Вашето внимание годишен отчет за структурата и състоянието на общинския дълг и дълга на лицата по чл.8а от ЗОД към 31.12.2019 г., както следва:

1. Дълг, поет с договори за общински заеми

Към 01.01.2019 г. общинския дълг с договори за общински заеми възлиза на 1 105 124 лв., в т.ч.:

· Дългосрочен дълг по договор за кредит № 926 от 01.11.2017 г. с „Фонд за органите на местното самоуправление в България – ФЛАГ”  за финансиране на допустими разходи за изпълнението на проекти по ОП „Региони в растеж” – обществени сгради  – 118 892 лв.

· Дългосрочен дълг по договор за кредит № 927 от 01.11.2017 г. с „Фонд за органите на местното самоуправление в България – ФЛАГ”  за финансиране на допустими разходи за изпълнението на проекти по ОП „Региони в растеж” – 9 многофамилни  жилищни сгради – 392 799 лв.

·  Дългосрочен дълг към договор за безлихвен заем от ПУДООС за реализация на проект „Оптимизиране на системата за управление на отпадъците в Община Златоград – 43 216 лв.

· Дългосрочен дълг по договор за кредит № ДК-491-007721-35/03.06.2015 г. с „Интернешънъл Асет Банк” АД,  с предназначение финансиране на ивенстиционен проект „Рехабилитация и благоустрояване на улици в Община Златоград и изграждане на многофункционална площадка в с.Долен”- 550 217 лв.

През 2019 г. по сключени договори от 2019 г. е усвоен дълг общо в размер на 528 775 лв., в т.ч.:

· по договор за кредит № 1068 от 08.05.2019 г с „Фонд за органите на местното самоуправление в България – ФЛАГ” с цел реализация на проект с наименование „Е-Social Health Care” – 334 375 лв.

· по договор за кредит № 1092 от 25.07.2019 г с „Фонд за органите на местното самоуправление в България – ФЛАГ”  за финансиране на допустими разходи за изпълнението на проект с наименование „Защита на биоразнобразието в Натура 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии – еOutland” – 194 400 лв.

Плащанията по общинския дълг през 2019 г. са извършвани в определените в договорите срокове, като за периода от 01.01.2019 г. до 31.12.2019 г. сумата на погашенията на главници е общо в размер на 588 067 лв. Заплатените лихви и такси в периода са в размер на 45 472 лв. 
Към 31.12.2019 г. е приключен дългосрочен дълг към договор за безлихвен заем от ПУДООС за реализация на проект „Оптимизиране на системата за управление на отпадъците в Община Златоград.

 Към 31.12.2019 г. общинският дълг, поет с договори за общински заеми възлиза на  1 075 832 лв.
Съгласно  чл.32, ал.1 от Закона за публични финанси годишният размер на плащанията по общинския дълг за всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината. 

За 2019 г. съотношението на плащанията по дълга към средногодишния размер на изравнителната и субсидия и собствените приходи, за община Златоград е 8,2 на сто.

2. Общински гаранции – Община Златоград няма издадени общински гаранции.
3. Дълг на лицата по чл.8а от Закона за общинския дълг

 Съгласно чл.8а от Закона за общинския дълг, Общината извършва текущо наблюдение за състоянието на дълга на търговските дружества с общинско участие в капитала, както и на останалите контролирани от общината лица, чиито средства и операции не са включени в общинския бюджет.

На основание чл.9, ал.2 от Закона за общинския дълг, общинският съвет приема с решение годишния отчет за състоянието на общинския дълг  и дълга на лицата по чл.8а . 

Съгласно представен от Националния статистически институт списък на юридическите лица, включени в институционален сектор „Държавно управление”, публикуван на интернет страницата на МФ, МБАЛ „Проф.д-р Асен Шопов” ЕООД гр. Златоград попада в Раздел ІІ Юридически лица, включени към подсектор „Местно управление”.

 През 2019 г. не е поеман дълг от МБАЛ „Проф.д-р Асен Шопов” ЕООД гр. Златоград.
Отчетът на общинския дълг за 2019 г.  се изготвя от кмета на общината и одобрява от Общински съвет, съгласно справка по образец (Приложение № 14 – Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2019 г.).

СПЕЦИФИЧНИ ФИСКАЛНИ ПРАВИЛА И ПОКАЗАТЕЛИ ПО ЗАКОНА ЗА ПУБЛИЧНИ ФИНАНСИ

Показателите по чл.94, ал3, т.1 и т.2 от ЗПФ, към 31.12.2019 г.  имат следните стойности :

· относителният дял на краткосрочните задължения към доставчици и други към средногодишния размер на разходите 2016-2019 е 12,8 % при ограничение от 15 %;

· относителният дял на наличните към края на годината поети ангажименти към средногодишния размер на разходите 2016-2019 е 33,8 % при ограничение от 50%.

· просрочените задължения по бюджета на Община Златоград към 31.12.2019 г. са в размер на 683 414 лв., относителния дял на просрочените задължения към средногодишния размер на разходите 2016-2019 г. е 6 % при ограничение от 5%. Спрямо 2018 г. просрочените задължения намаляват с 141 223 лв., а спрямо края на 2017 г. просрочените задължения намаляват с 205 819 лв. 
· бюджетното салдо по бюджета на Община Златоград към 31.12.2019 г. е отрицателно, в размер на 100 940 лв. 
· средното равнище на събираемост на данъка върху недвижими имоти и данъка върху превозните средства през 2019 г. бележи ръст спрямо 2018 година. При средно равнище на събираемост на двата данъка от 72,85 % за страната към края на 2019 г. Община Златоград отчита събираемост от 84,4 %.
Във връзка с гореизложеното и чл.140, ал.5 от Закона за публичните финанси, предлагам на Вашето внимание и следните проекти на решения:

І.  Проект на Решение
ОТНОСНО: Отчет за касовото изпълнение на бюджета за 2019 г. и отчет за изпълнение на сметките за средства от Европейския съюз за 2019 г. 

На основание чл.21, ал.1, т.6 от Закона за местно самоуправление и местна администрация и чл.140, ал.5 от Закона за публични финанси и чл.43 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Златоград, Общински съвет Златоград

Р Е Ш И :

1. Приема уточнения годишен план на бюджета за 2019 г., по приходната и разходната част, по функции и дейности, както следва:

	1.1. По прихода, в т.ч.: 
	14 780 134 лв.

	1.1.1. делегирани от държавата дейности 
	 7 954 385 лв.

	1.1.2. местни дейности 
	6 825 749 лв.


    /разпределени по параграфи, съгласно Приложение № 1/

	1.2. По разхода, в т.ч.: 
	14 780 134 лв.

	1.2.1. делегирани от държавата дейности 
	7 954 385 лв.

	1.2.2. дофинансирани делегирани от държавата дейности със собствени приходи
	304 415 лв.

	1.2.3. местни дейности 
	6 521 334 лв.


/разпределени по функции, дейности и параграфи, съгласно Приложения № 2 и 3/

2. Приема отчета за изпълнение на бюджета за 2019 г., както следва:

	2.1. По прихода, в т.ч.: 
	11 386 900 лв.

	2.1.1. делегирани от държавата дейности 
	6 961 496 лв.

	2.1.2. местни дейности 
	4 425 404 лв.


    /разпределени по параграфи, съгласно Приложение № 1/

	2.2. По разхода, в т.ч.: 
	11 386 900 лв.

	2.2.1. делегирани от държавата дейности 
	6 961 496 лв.

	2.2.2. дофинансирани делегирани от държавата дейности със собствени приходи
	278 829 лв.

	2.2.3. местни дейности 
	4 146 575 лв.


/разпределени по функции, дейности и параграфи, съгласно Приложения № 2 и 3/

3. Приема отчета за изпълнение на сметките за средствата от Европейския съюз за 2019 г. на община Златоград, както следва:

	3.1. По прихода
	5 196 398 лв.

	3.2. По разхода 
	5 196 398 лв.


      /разпределени по проекти и параграфи, съгласно приложение № 4/
ІІ. Проект на Решение
Относно : Годишен отчет за състоянието на общинския дълг на Община Златоград и дълга на лицата по чл.8а от Закона за общинския дълг за 2019 година

На основание чл.21, ал.1, т.6 от Закона за местно самоуправление и местна администрация и чл.9, ал.3 от Закона за общинския дълг, Общински съвет - Златоград

Р Е Ш И:

1. Приема годишния отчет за състоянието на общинския дълг на Община Златоград  и дълга на лицата по чл.8а от Закона за общинския дълг за 2019 г., съгласно  справка образец Приложение № 14 към ФО-1 от 2020 г.

Вносител,

МИРОСЛАВ ЯНЧЕВ

Кмет на Община Златоград

Изготвил,
Надя Мангарудова
Директор на дирекция „ФСД, Б, ЧР и МДТ”

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

